Νεοχωρούδα Θεσσαλονίκης

Η Νεοχωρούδα είναι χωριό, του Δήμου Ωραιοκάστρου, της Περιφερειακής Ενότητας Θεσσαλονίκης σε υψόμετρο 220 μέτρων.Εγκυκλοπαίδεια Νέα Δομή, τόμος 24ος, σελ. 134. Βρίσκεται 15 χιλιόμετρα βόρεια της πόλης της Θεσσαλονίκης, στις δυτικές παρυφές του Σιβρίου.

Κατά την Τουρκοκρατία οι Νεοχωρουδιώτες αγωνίστηκαν για την ελευθερία, και ιδιαίτερα κατά το Μακεδονικό Αγώνα διακρίθηκαν οι Νικόλαος Βλάχος, Αστέριος Μάνου, Αντώνιος Ουζούνης, Χρήστος Παπαντωνίου (1890-1995), Αθανάσιος Σάρμης, Σωτήριος Σλιώμης, Αντώνιος Τόλης, Αικατερίνη Τσιάρα και Βασίλειος Χρηστίδης.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 60Ο τελευταίος Μακεδονομάχος Χρήστος Παπαντωνίου, Περιοδικό "Μακεδονική Ζωή" 1995, Τεύχος 352 

Σήμερα το χωριό αποτελεί ένα αναπτυγμένο προάστιο της Θεσσαλονίκης. Σε μικρή απόσταση από τη Nεοχωρούδα βρίσκεται το Βιοτεχνικό Πάρκο Νεοχωρούδας που περιλαμβάνει πλήθος βιομηχανιών και βιοτεχνιών. Το 2011 αποσπάστηκε ο γειτονικός οικισμός Αλέξανδρος Υψηλάντης, αφού αναγνωρίστηκε ως αυτοτελής.Ελληνική Εταιρεία Τοπικής Ανάπτυξης και Αυτοδιοίκησης, Διοικητικές μεταβολές Οικισμών των ΟΤΑ

Ο πληθυσμός της κοινότητας τις τελευταίες δεκαετίες σημειώνει δυναμική αύξηση, καθώς ακολουθεί την εξέλιξη της Θεσσαλονίκης. 

 Εξέλιξη πληθυσμού 
 Έτος απογραφής Κάτοικοι 1900  772 1913  727 1928  919 1940  1.138 1951  1.235 1961  1.258 1971  1.212 1981  1.195 1991  1.430 2001  1.979 2011  1.703«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10509 (σελ. 35 του pdf)20212.582

 Παραπομπές 

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Ωραιοκάστρου